c1f5263473d32cfaace98a74d6dbf655
ποιοι παράγοντες επηρεάζουν τις τιμές για θερμομόνωση;
douleutaras.gr
2021.25
αν πάρεις την απόφαση να προχωρήσεις στην τοποθέτηση εσωτερικής ή εξωτερικής θερμομόνωσης, σίγουρα ένα από τα πράγματα που θα σε απασχολήσουν είναι το κόστος της κατασκευής. είναι αλήθεια, πως οι τιμές για εξωτερική και εσωτερική θερμομόνωση διαφέρουν αρκετά μεταξύ τους.

μια εξωτερική θερμομόνωση κοστίζει περίπου 33-43€ ανά τετραγωνικό μέτρο, ανάλογα με τα υλικά που θα χρησιμοποιηθούν. η εσωτερική θερμομόνωση τοίχου ή ταβανιού έχει πιο οικονομικές τιμές. ενδεικτικά, η θερμομόνωση τοίχου μπορεί να έχει κόστος περίπου στα 27-33€ ανά τετραγωνικό μέτρο. οι τιμές αυτές δεν περιλαμβάνουν φ.π.α.

φυσικά, κάθε περίπτωση είναι διαφορετική και ένα έμπειρο συνεργείο της πλατφόρμας μας μπορεί αν σου δώσει προσωποποιημένη προσφορά, ανάλογα με τις ανάγκες σου. οι βασικοί παράγοντες που θα καθορίσουν το κόστος της θερμομόνωσης του χώρου σου είναι:


 
 το μονωτικό υλικό που θα επιλέξεις και η τιμή αγοράς του.
 
 
 το μέγεθος του χώρου που θες να μονώσεις σε τετραγωνικά μέτρα.
 
 
 οι τεχνικές εργασίες προετοιμασίας που απαιτούνται.
 

f51c95df97c1714537d2d4b75b76ccb8
πώς θα επιλέξεις μονωτικά υλικά για εσωτερική θερμομόνωση ταβανιού & τοίχων;
douleutaras.gr
2021.25
είτε πραγματοποιήσεις εσωτερική θερμομόνωση των τοίχων σου είτε των ταβανιών, είναι σημαντικό να διαλέξεις τα κατάλληλα μονωτικά υλικά που θα σου προσφέρουν ένα ολοκληρωμένο αποτέλεσμα προστασίας από υγρασία, μούχλα και γενικότερα από τις εξωτερικές μεταβολές της θερμοκρασίας.

τα βασικά κριτήρια με τα οποία θα επιλέξεις τα κατάλληλα μονωτικά υλικά για τους τοίχους του σπιτιού σου είναι:


 
 η θερμική αγωγιμότητα των υλικών.
 
 
 το κόστος που ταιριάζει στον προϋπολογισμό σου.
 
 
 υλικά που να συνδυάζουν θερμομόνωση και ηχομόνωση.
 


σε κάθε περίπτωση, τα αξιόπιστα συνεργεία μονώσεων της πλατφόρμας μας, μπορούν να σε βοηθήσουν να κάνεις τη σωστή επιλογή, ώστε να μονώσεις τέλεια τον χώρο σου. για να γνωρίζεις όλες σου τις επιλογές, συγκεντρώσαμε τα πιο δημοφιλή υλικά θερμομόνωσης που χρησιμοποιούν τα συνεργεία μας. ποια είναι αυτά;


 
 διογκωμένη, γραφιτούχα ή εξηλασμένη πολυστερίνη (dow)
 
 
 πετροβάμβακας με γυψοσανίδες
 
 
 ορυκτοβάμβακας με γυψοσανίδες
 

75928e7f963b94961c64f9e6941dc62a
μόνωση ταβανιού με dow: τι πρέπει να ξέρεις;
douleutaras.gr
2021.25
το υλικό dow χρησιμοποιείται για θερμομόνωση στο ταβάνι, την ταράτσα ή άλλες επιφάνειες. πρόκειται για εξηλασμένη πολυστερίνη, σε αντιπαράθεση με το φελιζόλ που είναι διογκωμένη πολυστερίνη. η μόνωση ταβανιού με dow έχει πολύ καλή αντοχή στον χρόνο και δεν επηρεάζεται από την υγρασία.

οι τιμές της θεωρούνται κάπως ακριβότερες σε σχέση με του φελιζόλ, αλλά μας αποζημιώνει με τις ευεργετικές του ιδιότητες για την ενεργειακή αναβάθμιση του κτιρίου. έτσι, έχει γίνει μια πολύ δημοφιλής επιλογή που σίγουρα αξίζει την προσοχή σου.
f1c4214970daf1a0a9779d18fe2b7f0b
ποια είναι τα βασικά οφέλη που προσφέρει η εσωτερική θερμομόνωση;
douleutaras.gr
2021.25
υπάρχουν αρκετοί λόγοι για να σκεφτείς να εφαρμόσεις εσωτερική θερμομόνωση στο χώρο σου. η τιμή εφαρμογής είναι, σίγουρα, πολύ ελκυστική και αποτελεί ένα πρώτο σημείο προσοχής. τα βασικά πλεονεκτήματα της εσωτερικής θερμομόνωσης είναι:


 
 δυνατότητα εφαρμογής όλο το χρόνο.
 
 
 οικονομικά υλικά & εφαρμογή που κοστίζει λιγότερο από την εξωτερική μόνωση.
 
 
 εξοικονόμηση ενέργειας και μείωση εξόδων θέρμανσης & ψύξης.
 
 
 δεν χρειάζεται άδεια από τους υπόλοιπους ενοίκους της πολυκατοικίας.
 
 
 άμεσα αποτελέσματα θερμομόνωσης για το σπίτι.
 
 
 κατάλληλη για παλιά και νεοκλασικά σπίτια, που θέλουν να διατηρήσουν την αισθητική τους εξωτερικά.
 

4f82ddbe0be2430f54c6a85898f3947f
ποια είναι τα μειονεκτήματα εσωτερικής θερμομόνωσης;
douleutaras.gr
2021.25
δυστυχώς, δεν υπάρχει το τέλειο είδος μόνωσης και η καταλληλότητα κάθε είδους σχετίζεται άμεσα με τις ανάγκες του σπιτιού σου. έτσι, η εσωτερική θερμομόνωση έχει και κάποια μειονεκτήματα που πρέπει να εξετάσεις, βασικότερα εκ των οποίων είναι τα εξής:


 
 καταλαμβάνει ένα μέρος του διαθέσιμου κατοικήσιμου χώρου. με άλλα λόγια, θα χαμηλώσει λίγο το ταβάνι και θα διογκωθούν οι τοίχοι που θα μονωθούν.
 
 
 υπάρχει αδυναμία αντιμετώπισης εξωτερικής υγρασίας. τα θερμομονωτικά υλικά για εσωτερική εφαρμογή, συνήθως δεν αντιμετωπίζουν αποδοτικά τα προβλήματα υγρασίας που πιθανώς έχει το κτίριο.
 
 
 μπορεί να αλλοιωθούν τα υλικά, αν επηρεαστούν από την υγρασία. το βρόχινο νερό μπορεί να προκαλέσει ρωγμές στα θερμομονωτικά υλικά.
 


εσωτερική θερμομόνωση μειονεκτήματα - πλεονεκτήματα: 10 σημεία που πρέπει να προσέξεις!

ας δούμε πιο αναλυτικά τα πλεονεκτήματα και μειονεκτήματα που πρέπει να προσέξεις, πριν πάρεις απόφαση για το είδος θερμομόνωσης που σου ταιριάζει.

πλεονεκτήματα εσωτερικής θερμομόνωσης

1. οικονομικές τιμές υλικών & εφαρμογής

αν πρέπει να καταλογίσουμε στην εξωτερική θερμομόνωση μειονεκτήματα, τα οποία ξεπερνιούνται χάρη στην εσωτερική θερμομόνωση, το πιο σημαντικό είναι το κόστος. τα υλικά της εσωτερικής θερμομόνωσης είναι πιο οικονομικά, καθώς δεν επηρεάζονται τόσο από τα καιρικά φαινόμενα και δε χρειάζονται την ίδια ανθεκτικότητα. επίσης, η διαδικασία εφαρμογής τους είναι πιο οικονομική, γιατί δε χρειάζονται σκαλωσιές, ούτε πολλές μέρες για να ολοκληρωθεί η διαδικασία.

2. μπορεί να κατασκευαστεί όλο το χρόνο

ακόμα ένα από τα πλεονεκτήματα εσωτερικής θερμομόνωσης είναι, πως μπορείς να την εφαρμόσεις κάθε εποχή του χρόνου. άσχετα με τις καιρικές συνθήκες που επικρατούν, τα θερμομονωτικά υλικά μπορούν να τοποθετηθούν στο εσωτερικό του κτιρίου, χωρίς να υπάρχει κίνδυνος αλλοίωσής τους. στη μόνωση του εξωτερικού μέρους του κτιρίου δεν ισχύει το ίδιο, καθώς πρέπει μην υπάρχουν προβλήματα υψηλής υγρασίας κατά την κατασκευή.

3. ιδανική προσθήκη σε εργασίες ανακαίνισης

αν κάνεις ολική ανακαίνιση σπιτιού, σε συμφέρει να αναβαθμίσεις τη μόνωση του χώρου σου, χωρίς αμφιβολία. είναι ο καλύτερος τρόπος για να αποκαταστήσεις φθορές και ζημιές στους τοίχους και το ταβάνι, αλλά και να αλλάξεις την αισθητική τους. βασικό πλεονέκτημα της εσωτερικής θερμομόνωσης είναι, πως αναβαθμίζει και αισθητικά το χώρο. αν οι τοίχοι σου έχουν ρωγμές ή παλιά σημάδια υγρασίας, μπορείς εύκολα να τα καλύψεις, ενώ ταυτόχρονα μειώνεις τα μελλοντικά σου έξοδα για θέρμανση.

4. δε χρειάζεσαι την άδεια των γειτόνων σε πολυκατοικία

αν μένεις σε διαμέρισμα πολυκατοικίας, θα ξέρεις πως η συμφωνία μεταξύ των γειτόνων για θέματα αλλαγών στο κτίριο, είναι δύσκολη υπόθεση. έτσι, θα μπορούσαμε να συγκεντρώσουμε για εσωτερική θερμομόνωση πλεονεκτήματα ως προς αυτό τον τομέα. εφόσον είσαι ιδιοκτήτης του διαμερίσματος και έχεις άδεια για εργασίες ανακαίνισης του χώρου σου, οι γείτονες δε μπορούν να σου απαγορεύσουν να βάλεις θερμομόνωση εσωτερικά. φυσικά, για εξωτερική θερμομόνωση θα πρέπει να έρθετε σε συμφωνία.

5. πετυχαίνεις άμεση θερμομόνωση

βασικό πλεονέκτημα της εσωτερικής θερμομόνωσης, είναι η αμεσότητα με την οποία αντιλαμβάνεσαι τη διαφορά. λόγω του ότι τα μονωτικά υλικά βρίσκονται μέσα από τα δομικά υλικά, συγκρατούν πιο εύκολα τη θερμότητα από το σύστημα θέρμανσης. έτσι, είτε θερμαίνεις το χώρο με καλοριφέρ, είτε με κλιματιστικό, θα παρατηρήσεις πως το σπίτι σου ζεσταίνεται πιο γρήγορα, αλλά και διατηρεί πιο εύκολα τη ζεστή ατμόσφαιρα.

6. διατηρείς την εξωτερική όψη του κτιρίου άθικτη

αν η εξωτερική όψη του κτιρίου σου είναι ταλαιπωρημένη, με διάφορες φθορές, τότε θα σου συστήναμε ανεπιφύλακτα να εξετάσεις την επιλογή της θερμομόνωσης εξωτερικά. ωστόσο, αν κατοικείς σε νεοκλασικό ή άλλο σπίτι, με ιδιαίτερη εξωτερική αισθητική, είναι λογικό να θέλεις να τη διατηρήσεις. για τέτοιες περιπτώσεις, η εσωτερική θερμομόνωση έχει πλεονεκτήματα που δε μπορείς να παραβλέψεις. εφόσον όλα τα μονωτικά υλικά τοποθετούνται εσωτερικά, η πρόσοψη του κτιρίου δεν επηρεάζεται καθόλου.

μειονεκτήματα εσωτερικής θερμομόνωσης

1. περιορίζει τον διαθέσιμο χώρο στο κτίριο

αν συγκεντρώνουμε για εσωτερική θερμομόνωση μειονεκτήματα, που πραγματικά είναι σημαντικά, δε μπορούμε να παραλείψουμε το θέμα της απώλειας διαθέσιμου χώρου. επειδή όλα τα υλικά εφαρμόζουν στην εσωτερική πλευρά των τοίχων και του ταβανιού, είναι λογικό να περιορίζεται ο διαθέσιμος χώρος. αυτός είναι και ο λόγος, για τον οποίο η εσωτερική θερμομόνωση δε συστήνεται για χαμηλοτάβανα σπίτια. φυσικά, όσο εξελίσσονται τα μονωτικά προϊόντα, τόσο γίνονται προσπάθειες να πετύχουμε πιο λεπτή εσωτερική θερμομόνωση.

2. δεν αντιμετωπίζει προβλήματα υγρασίας

αν κατοικείς σε περιοχή με σοβαρά προβλήματα υγρασίας, θα πρέπει να χρησιμοποιήσεις ξεχωριστά υλικά για στεγανοποίηση του κτιρίου. ένα μειονέκτημα της εσωτερικής θερμομόνωσης είναι, πως τα υλικά δε μπορούν να συμβάλλουν στην καταπολέμηση της υγρασίας. αντιθέτως, η συνεχής παρουσία αυξημένης υγρασίας μπορεί να προκαλέσει αλλοιώσεις στα θερμομονωτικά υλικά, με αποτέλεσμα να γίνουν λιγότερο αποδοτικά.

3. αφήνει περιθώρια για δημιουργία θερμογέφυρων

αν δεν γίνει άψογη εφαρμογή των θερμομονωτικών υλικών από το συνεργείο μονώσεων, είναι πιθανό να δημιουργηθούν θερμογέφυγες στους τοίχους. σαν αποτέλεσμα, η αποδοτικότητα της θερμομόνωσης μειώνεται και δε σου προσφέρει εξίσου καλό αποτέλεσμα, όσο θα προσέφερε μια θερμοπρόσοψη. είναι και αυτό ένα από τα μειονεκτήματα εσωτερικής θερμομόνωσης, που δε μπορείς να αγνοήσεις. φυσικά, η μεγάλη εμπειρία και εξειδίκευση του συνεργείου μονώσεων που αναλαμβάνει την εργασία, είναι μια καλή εγγύηση για επιτυχία της εφαρμογής.

4. απαιτεί μεγάλες εργασίες και αλλαγές στο εσωτερικό

αν σκοπεύεις να εφαρμόσεις εσωτερική θερμομόνωση στους τοίχους, πρέπει να αναλογιστείς και όλες τις εργασίες που θα χρειαστούν μέσα στο σπίτι. για εσωτερική θερμομόνωση μειονεκτήματα εντοπίζουμε στο γεγονός, ότι πρέπει να απομακρυνθούν τα έπιπλα και όλα τα διακοσμητικά από τοίχους. επίσης, πιθανώς θα χρειαστεί να απομακρυνθούν τα καλοριφέρ. και φυσικά, θα υπάρξει σχετική ηχορύπανση στο εσωτερικό του κτιρίου, κατά τη διάρκεια των εργασιών.

υπάρχει λύση για λεπτή εσωτερική θερμομόνωση;

η λεπτή εσωτερική θερμομόνωση συχνά επιτυγχάνεται με λεπτά φύλλα πολυστερίνης. υπάρχουν και ειδικές θερμομονωτικές βαφές που μπορούν να βοηθήσουν στο πρόβλημα. παρόλα αυτά, πρέπει να θυμάσαι ότι η μέθοδος αυτή δεν θεωρείται τόσο αποτελεσματική, όσο η εξωτερική θερμομόνωση.

ιδανικά, είναι καλό να κάνεις μελέτη του χώρου με εξειδικευμένο μηχανικό, ώστε να αποφασίσεις, αν η εσωτερική θερμομόνωση είναι κατάλληλη για τις ανάγκες του σπιτιού σου. έτσι, θα επενδύσεις τα χρήματά σου στο πιο σωστό είδος, για να σε ικανοποιήσει για περισσότερα χρόνια
5ee120ceea704c5540dc0e1355106a24
γιατί να επιλέξεις επαγγελματία του douleutaras.gr για να εφαρμόσεις εσωτερική μόνωση;
douleutaras.gr
2021.25
στην πλατφόρμα μας θα βρεις έμπειρους επαγγελματίες μονώσεων, οι οποίοι μπορούν να μελετήσουν το χώρο σου και να σου προτείνουν τα καλύτερα υλικά για εσωτερική θερμομόνωση ταβανιού ή τοίχων. αν χρειάζεσαι λεπτή εσωτερική θερμομόνωση, για να μη χάσεις διαθέσιμο χώρο, θα σου προτείνουν κατάλληλες λύσεις και θα φροντίσουν για την ποιοτική εφαρμογή τους.

αν σκέφτεσαι να τοποθετήσεις εσωτερική θερμομόνωση στο χώρο σου, μην ψάχνεις αλλού. οι επαγγελματίες μας είναι έτοιμοι να αναλάβουν τη μόνωση που χρειάζεσαι και να σε προμηθεύσουν με τα καλύτερα υλικά. καταχώρησε την εργασία σου στην πλατφόρμα μας εντελώς δωρεάν και θα πάρεις άμεσα τις καλύτερες προσφορές από έμπειρους επαγγελματίες!